MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR.261
        Consiliul Local al Municipiului Craiova, întrunit în şedinţa ordinară din data de 30.04.2009;

          Având în vedere raportul nr.46461/2009 al Direcţiei Urbanism şi Amenajarea Teritoriului prin care se propune aprobarea Planului Urbanistic de Detaliu privind amenajarea unei parcări, în municipiul Craiova, str.Calea Bucureşti, nr.129 A şi 127 D şi  concesionarea terenului necesar pentru creare acces la parcare şi rapoartele comisiilor de specialitate ale Consiliului Local al Municipiului Craiova nr.143, 144, 145, 146, 148/2009;

În conformitate cu prevederile Legii nr. 50/1991, republicată privind autorizarea executării lucrărilor de construcţii, modificată, Ordinului nr. 1430/2005 al Ministerului, Transporturilor, Construcţiilor şi Turismului, Legii nr.350/2001 privind amenajarea teritoriului şi urbanismului, modificată şi completată prin Legea nr.289/2006 şi Legii nr.7/1996 privind cadastrul şi publicitatea imobiliară;

           În temeiul art.36 alin.2 lit.c coroborat cu alin.5 lit.b şi c, art.45 alin.3 şi art.61 alin.2 din Legea nr.215/2001, republicată, privind administraţia publică locală.

HOTĂRĂŞTE:

Art.1. Se aprobă Planul Urbanistic de Detaliu referitor la amenajarea unei parcări, în municipiul Craiova, str.Calea Bucureşti, nr.129 A şi 127 D, prevăzut în anexa  care face parte integrantă din prezenta hotărâre.

Art.2. Se aprobă concesionarea prin negociere directă, pe o perioadă de 49 ani, către S.C. Fraţii Bacriz şi S.C. Sucpi S.A., a terenului în suprafaţă de 705 mp., aparţinând domeniului privat al municipiului Craiova, situat în str.Calea Bucureşti, nr.129A şi 127 D, pentru crearea accesului la parcarea  identificată la art.1 din prezenta hotărâre.

Art.3. Valoarea redevenţei terenului concesionat potrivit prevederilor art.1 va fi stabilită prin raport de evaluare care va fi supus aprobării Consiliului Local al Municipiului Craiova.

Art.4. Se împuterniceşte Primarul Municipiului Craiova să semneze contractul de concesiune şi să îndeplinească condiţiile de publicitate imobiliară prevăzute de lege.
Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism şi Amenajarea Teritoriului, Direcţia Economico - Financiară şi Direcţia Juridică Asistenţă de Specialitate şi Contencios Administrativ vor aduce la îndeplinire prevederile prezentei hotărâri.
PREŞEDINTE DE ŞEDINTĂ,                                              CONTRASEMEAZĂ,

                                                                                                         SECRETAR, 

   Nicolae PÎRVULEASA                                                        Nicoleta MIULESCU

